DMI har nedjusteret deres varsel for aftenens vejr, men vil næsten give statsgaranti på at den bliver våd. Og der er altså stadig risiko for skybrud i de nordjyske kommuner - Thisted og Morsø undtaget. Regnen ophører dog i de tidlige morgentimer, og så tager solen over. Noget som de mange tusind, der enten skal deltage eller se Aalborg Karneval er glade for. Se hele vejrudsigten herover, og husk i øvrigt, at TV2/Nord Salto sender direkte fra optoget til Aalborg Karneval lørdag fra klokken 10.30.

Referat:
Byger og regn regerer i Nordjylland i aften, men solen kæmper sig tilbage og bliver hængende hele weekenden.